તેમ છતાં આખી વાતને પોઝિટિવલી લઇએ તો આ ફિલ્મ ખરેખર ભારત-પાકિસ્તાન અને હિન્દુ-મુસ્લિમોને એક કરવાનો જડબેસલાક મેસેજ આપે છે. એ પણ જરાય લાઉડ થયા વિના, પીંછું ફરતું હોય એવી હળવાશથી. આપણને આંખોનો ડાયાબિટીઝ થઈ જાય એટલી હદે સલમાનને મીઠડો (ને હેન્ડસમ) બતાવાયો છે. એટલે એ સામેવાળો કન્ફ્યુઝ થઈ જાય કે ક્યાંથી શ્વાસ લેવો અને ક્યાંથી વધારાનો વાયુ મુક્ત કરવો એવા કોઈ શારીરિક છિદ્રો પાડતો નથી. ઇન ફૅક્ટ, આખી ફિલ્મમાં સલમાનની પહેલી ફાઇટ એક્ઝેક્ટ સવા કલાકે આવે છે. તામસિક રસના શોખીનો માટે અફસોસ કે એ પહેલી અને છેલ્લી ફાઇટ છે.